Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: maga az újságírás. A sajtóról szóló 1986. évi II. törvény 3. § (1) bekezdésének elõírása szerint azonban „a
Paragraph Index: 635

maga az újságírás. A sajtóról szóló 1986. évi II. törvény 3. § (1) bekezdésének elõírása szerint azonban „a sajtószabadság gyakorlása nem valósíthat meg bûncselekményt vagy bûncselekmény elkövetésére való felhívást, nem sértheti a közerkölcsöt, valamint nem járhat mások személyhez fûzõdõ jogainak sérelmével”. Az Avtv. indokolása sem tartalmaz olyan információt, mely arra utalna, hogy a sajtó nem adatkezelõ, sõt az adatvédelmi nyilvántartásba való bejelentkezés szabályozásánál kifejezetten megemlíti a sajtót. Mindezek alapján nem lehet kétséges, hogy a sajtó tevékenységére is éppúgy vonatkozik az adatvédelmi törvény, mint a többi adatkezelõre. Egy magazin a laphoz mellékelt kérdõívvel próbálta meg felmérni olvasói táborát, és nyereménnyel ösztönözte õket, hogy névvel és címmel ellátott, jövedelmi viszonyaikra, életstílusukra, ingóságaikra vonatkozó adataikat adják meg a szerkesztõség részére azzal a céllal, hogy az olvasók igényeinek megfelelõ újságot állíthassanak össze. Az adatvédelmi biztos megkeresésére adott válaszból kiderült, hogy a felmérést annak érdekében készítették, hogy az újságban hirdetõ reklámügynökségek és cégek pontos képet kaphassanak arról, milyen réteg olvassa a lapot. A kérdõíven szereplõ személyes adatokat nem dolgozták föl, azt csak annak kellett kitölteni, aki részt kívánt venni a nyereményjátékon. Az adatvédelmi biztos megállapítása szerint az olvasóknak szánt tájékoztatás nem tartalmazott megfelelõ információt arról, hogy a feltett kérdések anonim módon is megválaszolhatók, és nem tájékoztatták az érintetteket arról, hogy az adatszolgáltatás önkéntes vagy kötelezõ. Indokolatlan volt a személyes adatok továbbítása a kérdõíveket feldolgozó intézetnek, továbbá a kifogásolt adatok fél évig tartó tárolása is. Alapvetõ követelmény az érintettek megfelelõ tájékoztatása annak érdekében, hogy a hozzájárulás az adatalanyok kívánságának önkéntes, határozott és tájékozott kinyilvánítása legyen. A hozzájárulás akkor minõsíthetõ jogszerûnek, ha az adatszolgáltatás önkéntesen történt, az önkéntesség megállapításának feltétele viszont az, hogy az adatkezelõ az adatkezelés célját és a szükséges adatok körét pontosan meghatározva oly módon tájékoztassa az érintetteket, hogy azok szabadon mérlegelhessék, rendelkezésre bocsátják-e a kért adatokat vagy sem. Az olvasókat az adatkezelés céljáról félrevezetõen tájékoztatták, mert az ott megjelölt cél eltér a tényleges céltól, mivel az olvasói igényfelmérés helyett az adatgyûjtés célja az újság hasábjain hirdetõk célzott kiválasztása volt. (270/A/2002) Azokat az indítványokat, melyekben újságírók emeltek panaszt közérdekû adatok kiadására vonatkozóan, a közérdekû adatok nyilvánosságáról szóló fejezetben tárgyaljuk. A múlt feltárása, tudományos kutatás A köztársaság kikiáltása óta minduntalan elõbukkanó témája a magyar politikai és közéletnek a múlttal való szembenézés. Az új Országgyûlés megalakulását követõen nyilvánosságra kerültek különbözõ információk, dokumentumok, melyek a politikai élet szereplõinek a diktatúra idején folytatott tevékenységére vonatkoztak. A tisztázatlan eredetû és hitelességû irományok közzététele miatt az adatvédelmi biztos 2002. július 5-én közleményben hívta föl a a közéleti szereplõk, az írott és elektronikus sajtó munkatársai, a szóban forgó ügyekben információkkal rendelkezõ magánszemélyek, illetve szervezetek képviselõi figyelmét arra, hogy a személyes adatok alkotmányos védelem alatt állnak, azokat csak az érintettek hozzájárulása, vagy törvény elõírása esetén hozhatják nyilvánosságra. Egyúttal felkérte az illetékes hatóságokat, hogy határozottan járjanak el, ha személyes adatokat bárki jogosulatlanul vagy a céltól eltérõen kezel, jogellenesen továbbít, vagy nyilvánosságra hoz. (A közlemény teljes szövege a Mellékletben található.)

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes